Steve Cooper

Steve Cooper (s. 10. joulukuuta 1979) on walesilainen jalkapallovalmentaja ja entinen puolustaja. Syyskuusta 2025 lähtien hän on toiminut tanskalaisen Brøndbyn päävalmentajana.

Ura

Cooper pelasi uransa Walesin sarjoissa. Hän aloitti uransa Wrexhamissa, muttei koskaan pelannut seuran paidassa otteluakaan.Steve Cooper: Swansea City hope coach with a big future can inspire play-off glory BBC Football. Julkaistu 26.7.2020. Viitattu 6.2.2022.  Cooperin uran menestyksekkäimmät vuodet pelaajana ajoittuivat 2000-luvun alkuun, jolloin hän edusti Bangor Citya. Cooper lopetti pelaajauransa vuonna 2003.WPL career details for Steve Cooper Welsh-Premier. Viitattu 6.2.2022. 

Cooper panosti valmentamiseen jo pelaajauransa aikana. Hän valmensi Wrexhamin organisaatiossa juniorijoukkueita ja suoritti UEFA:n ammattilaisvalmentajan lisenssin 26-vuotiaana.In Profile | Steve Cooper Swansea City. Julkaistu 14.6.2019. Viitattu 6.2.2022.  Syyskuussa 2008 Cooper siirtyi Wrexhamista Liverpoolin organisaatioon U12-vuotiaiden valmentajaksi. Steve Cooper leaves Wrexham for Liverpool FC Academy Daily Post. Julkaistu 24.9.2008. Viitattu 6.2.2022.  Cooper valmensi Liverpoolissa eri ikäluokkien joukkueita. Kaudella 2012/13 hän johdatti U18-joukkueen nuorten FA Cupin välieriin.Kop Kids: Steve Cooper pays tribute to Liverpool under-18s after FA Youth Cup exit Liverpool Echo. Julkaistu 25.4.2013. Viitattu 6.2.2022.  

Lokakuussa 2014 Cooper jätti Liverpoolin ja siirtyi Englannin U16-maajoukkueen päävalmentajaksi.Steve Cooper appointed as England U16s head coach FA.com. Julkaistu 13.10.2014. Viitattu 6.2.2022.  Hän siirtyi seuraavana vuonna U17-maajoukkueen päävalmentajaksi ja luotsasi joukkueensa ikäluokan EM-lopputurnauksen finaaliin 2017.Young Lions beaten on penalties in UEFA Euro U17 Championship final FA.com. Julkaistu 19.5.2017. Viitattu 6.2.2022.  Myöhemmin samana vuonna Englanti voitti alle 17-vuotiaiden maailmanmestaruuden. England U17s head coach Steve Cooper reflects on winning the World Cup in India FA.com. Julkaistu 28.10.2017. Julkaistu 6.2.2022.  Cooperin menestyksekkäissä joukkueissa pelasivat tulevat liigapelaajat Jadon Sancho, Phil Foden ja Callum Hudson-Odoi.Steve Cooper: England U17 coach set to be named as new Swansea City manager BBC Football. Julkaistu 10.6.2019. Viitattu 6.2.2022. 

Kesäkuussa 2019 Cooperista tuli Swansea Cityn päävalmentaja.England Under-17 coach Steve Cooper named Swansea City boss BBC Football. Julkaistu 13.6.2019. Viitattu 6.2.2022.  Cooper luotsasi Swansean koronapandemian varjostamalla kaudella 2019/20 Englannin Mestaruussarjan nousukarsintoihin, kun joukkue nousi viimeisellä kierroksella Nottinham Forestin ohi. Nousukarsintojen välierissä Swansea hävisi Brentfordille.Brentford 3-1 Swansea (3-2 agg): Championship play-off semi-final – as it happened The Guardian. Julkaistu 31.7.2020. Viitattu 6.2.2022.  Kaudella 2020/21 Swansea sijoittui neljänneksi, mutta nousu Englannin Valioliigaan kariutui jälleen tappioon Brentfordille, tällä kertaa nousukarsintojen finaalissa.Brentford will play in the top flight next season after a 74-year absence courtesy of victory over Swansea City BBC Football. Julkaistu 29.5.2021. Viitattu 6.2.2022.  Cooper jätti seuran kauden jälkeen.Club Statement | Steve Cooper leaves Swansea City Swansea City. Julkaistu 21.7.2021. Julkaistu 6.2.2022. 

Syyskuussa 2021 Cooper allekirjoitti kaksivuotisen sopimuksen Nottingham Forestin kanssa.Steve Cooper appointed head coach Nottingham Forest. Julkaistu 21.9.2021. Viitattu 6.2.2022.  Joulukuussa 2023 Cooper sai potkut Nottingham Forestin päävalmentajan tehtävästä. https://www.tsn.ca/soccer/nottingham-forest-set-to-replace-steve-cooper-with-nuno-espirito-santo-as-manager-1.2050942

Kesäkuussa 2024 Valioliigaan takaisin noussut Leicester City nimesi Cooperin uudeksi päävalmentajakseen. Cooper allekirjoitti Leicesterin kanssa kolmivuotisen sopimuksen. Leicester voitti hänen alaisuudessaan pelaamistaan 12 valioliigaottelusta vain kaksi ja Leicesterin seurajohto erotti Cooperin tehtävästään 24. marraskuuta 2024.

Syyskuun alussa 2025 Cooperista tuli Tanskan Superliigassa pelaavan Brøndbyn päävalmentaja vuoteen 2028 ulottuvalla sopimuksella.

Meriitit

 U17 Maailmanmestaruus: 2017
 U17 EM-hopeaa: 2017

 Lähteet 

Luokka:Walesilaiset jalkapalloilijat
Luokka:Walesilaiset jalkapallovalmentajat
Luokka:Vuonna 1979 syntyneet
Luokka:Elävät henkilöt